als_Latn dik_Latn sag_Latn
Xhani De Biazi është duke punuar dhe menduar si të rregullojë “defektet” që ka Kombëtarja e Shqipërisë në repartin e mbrojtjes, sidomos kohët e fundit. Trajneri i kuqezinjve, që do të mbahet mend jo vetëm për futjen në Europian por edhe për rinovimin e Kombëtares shqiptare, duket se ka bërë gati ftesën për Ivan Balliun.
Mbrojtësi me origjinë shqiptare, por i lindur dhe rritur në Spanjë është duke shkëlqyer në kampionatin francez ku aktualisht luan me skuadrën e Metz. Balliu është një lojtar i dalë nga akademia e famshme e Barcelonës dhe luan si mbrojtës i majtë, teksa pas përvojave të këqija në Spanjë e Protugali ka gjetur “parajsën” në Francë.
Mbrojtësi 24 vjeçar ka marrë vlerësime tejet pozitive për atë që po bën këtë sezon te Metz dhe jo më kot ka tërhequr vëmëndjen e De Biazit, që ashtu si Etrit Berisha që ishte i panjohur nga të gjithë kërkon të bëjë të njëjtën gjë edhe me 24 vjeçarin Balliu që mund të jetë pasuesi i Ansi Agollit në krahun e majtë të mbrojtjes.
Ndërkohë, sipas asaj që shkruan “Sport Ekspres” mësohet se tashmë Xhani De Biazi e ka bërë gati ftesën për të, ku mendohet që Balliu të ftohet në Kombëtare qysh në ndeshjen miqësore kundër Luksemburgut.
als_Latn als_Latn als_Latn als_Latn